text: [{"text_idx": "#000003", "text": "Si\u0301\u00f0ani gongur lei\u00f0in vi\u0301\u00f0ari i\u0301 sku\u0301la, fri\u0301ti\u0301\u00f0arsku\u0301la, fri\u0301ti\u0301\u00f0ara\u0301hugama\u0301l o.s.fr. Og vi\u0301sa b\u00f8rnini tekin um ikki at tri\u0301vast optimalt, so skulu vit tosa vi\u00f0 fakfo\u0301lk. Tey skulu hava ta\u00f0 besta av ti\u0301 besta, hugsa vit. Vit skulu hava eina diagnosu, so tey kunnu fa\u0301a r\u00f8ttu vi\u00f0ger\u00f0ina. O\u0301iva, motivera\u00f0i av go\u0301\u00f0um intentio\u0301num, men kanska slettis ikki i\u0301 tra\u0301\u00f0 vi\u00f0 tann t\u00f8rv, i\u00f0 or\u00f0a\u00f0ur ver\u00f0ur i\u0301 kanningini."}, {"text_idx": "#000005", "text": "I\u0301 samskifti mi\u0301num vi\u00f0 ung, eru no\u0301gv vi\u00f0urskifti, i\u00f0 eru afturvendandi i\u0301 samskiftinum vi\u00f0 meg. Vi\u00f0urskifti, i\u00f0 eru kny\u0301tt at tilveruni heima vi\u00f0 hu\u0301s og relatio\u0301nini vi\u00f0 foreldrini. Her eru nakrar or\u00f0ingar fra\u0301 ungum:"}, {"text_idx": "#000007", "text": "\u201dTa\u00f0 er deiligt at hava eini fi\u0301n hu\u0301s og flott ting, men ta\u00f0 ger meg ikki n\u00f8gda vi\u00f0 li\u0301vi\u00f0.\u201d"}, {"text_idx": "#000014", "text": "\u201cEg f\u00f8li, ta\u00f0 er mi\u0301n skyld, at mamma og babba ikki eru saman longur.\u201d \u201cEg hev\u00f0i vilja\u00f0, at mamma/babba ikki vo\u0301ru so skjo\u0301t at finna ein ny\u0301ggjan maka.\u201d"}, {"text_idx": "#000015", "text": "\u201cM\u00e6r da\u0301mar ikki alti\u0301\u00f0 reglarnar heima, men eg eri kortini takksamur fyri t\u00e6r.\u201d"}, {"text_idx": "#000017", "text": "Ta\u00f0, i\u00f0 lagt ver\u00f0ur i\u0301 okkum sum b\u00f8rn, kann fa\u0301a avlei\u00f0ingar fyri okkum gj\u00f8gnum alt li\u0301vi\u00f0. Eitt barn, i\u00f0 veksur upp vi\u00f0 a\u0301brei\u00f0slum, l\u00e6rir at finnast at \u00f8\u00f0rum. Eitt barn, i\u00f0 veksur upp vi\u00f0 har\u00f0skapi, l\u00e6rir at berjast. Eitt barn, i\u00f0 veksur upp vi\u00f0 at ver\u00f0a ni\u00f0ra\u00f0, l\u00e6rir at kro\u0301gva seg og sy\u0301na skomm. Eitt barn, i\u00f0 veksur upp vi\u00f0 skomm, l\u00e6rir at ford\u00f8ma seg sja\u0301lvt. Eitt barn, i\u00f0 veksur upp vi\u00f0 at fa\u0301a ov li\u0301ti\u00f0 av umsorgan, l\u00e6rir at vanr\u00f8kja onnur. Eitt barn, har aftur i\u0301mo\u0301ti, sum veksur upp vi\u00f0 langmo\u0301\u00f0, l\u00e6rir tol. Eitt barn, i\u00f0 veksur upp vi\u00f0 li\u0301vgandi or\u00f0um, l\u00e6rir sunna sja\u0301lvkenslu. Eitt barn, i\u00f0 veksur upp vi\u00f0 ro\u0301si, l\u00e6rir takksemi. Eitt barn, i\u00f0 veksur upp vi\u00f0 falsloysi, l\u00e6rir r\u00e6ttvi\u0301si. Eitt barn, i\u00f0 veksur upp vi\u00f0 tryggleika, l\u00e6rir tru\u0301festi. Eitt barn, i\u00f0 veksur upp vi\u00f0 at ver\u00f0a vi\u00f0urkent, l\u00e6rir at da\u0301ma seg sja\u0301lvt. Eitt barn, i\u00f0 veksur upp vi\u00f0 at ver\u00f0a ha\u0301lsfevnt og kenna vinskap, l\u00e6rir at finna og geva k\u00e6rleika. Eitt barn, i\u00f0 veksur upp vi\u00f0 at si\u0301ggja foreldur si\u0301ni taka a\u0301byrgd, f\u00f8rir a\u0301byrgdarkensluna vi\u0301\u00f0ari til komandi \u00e6ttarli\u00f0."}, {"text_idx": "#000018", "text": "Foreldur, sum seta seg inn i\u0301 innvikla\u00f0u tilveruna hja\u0301 b\u00f8rnum si\u0301num og skapa dju\u0301par, innihaldsri\u0301kar og kensluligar relatio\u0301nir vi\u00f0 tey, gera st\u00f8rsta munin. Tey gera si\u0301tt til, at v\u00e6lfer\u00f0arsamfelag okkara fyrst og fremst s\u00e6st i\u0301 v\u00e6lfer\u00f0ini heima vi\u00f0 hu\u0301s. Vo\u0301n mi\u0301n er, at komandi kanningar, fara at vitna um ti\u0301li\u0301ka framgongd i\u0301 mun til st\u00f8rsta tilfeingi vit hava, b\u00f8rn okkara."}]